C'est l'inventoire et declaracion des joyaux et vaisselle d'or et d'argent, habillemens de chapelle, robes de draps d'or et de soye, et de draps de lainne
fourrees d'ormines, de gris et de menu vair, charioz et cuerres couvers, chambres de draps de haulte lisse, linges, chevaux haquenees, celles et
harnoiz couvers et garniz de draps de soye et de drap de laine et autres choses que monseigneur Jehan, duc de Bourgoingne, conte de Flandres, d'Artois et de Bourgoingne
a baillees aujourduy Ve jour de may mil CCCC. et quinze, a dame Marie sa fille contesse de Cleves et delivrees a monseigneur Adolph conte de
Cleves et de Marke, son seigneur et mary, auquel mondit seigneur a rendu a Dijon ladite dame Marie, sa femme, pour l’emmener en son pais de Cleves. Ledit
inventoire fait les jour et an que dessus en l'ostel de mondit seigneur le duc audit lieu de Dijon par maistre Jehan Bonost le jeune, secretaire, et Jehan
Gueniot clerc des comptes de mondit seigneur le duc, en la presence de maistres Jehan Chousat et Dreue mareschal conseillers et maistres des comptes
de mondit seigneur, a ce expressement ordonnez par mondit seigneur de Bourgoigne, present Hainglequin de Beth chambellan du dit monseigneur de Cleves aussi ordonné
estre present par ycellui monseigneur de Cleves.
